stanford-oval/wikipedia huggingface dataset:
אלף ואחת אמריקות
מבנה הסדרה

כל הרפתקה חדשה בפרקי הסדרה מתחילה בדרך כלל בשאלה שכריס נשאל על ידי חבר או שמוצא חפץ כלשהו שבכדי לענות על השאלה הוא מביא את חברו ואת הכלב לון בהתרגשות לעליית הגג בביתו, כדי לחפש את התשובה בספריו של סבו. הם מתחילים לקרוא ולדמיין את התקופה המדוברת, וקולו של המספר מלווה את התמונות מאזור ההתרחשות באמריקה בתקופה שלפני קולומבוס.
ההתמקדות היא בעיקר בתחומי טבע ותרבות הילידים באמריקה, כגון אינדיאנים, אסקימואים ועוד.
הרפתקאותיהם של כריס ולון בכפר האמריקני אליו הם מגיעים בדמיונם, מתחילות לרוב בסצנה קומית של טורף המנסה לתפוס טרף, ללא הצלחה. תחילה כריס ולון בדרך כלל נקלעים למצב בו הם צריכים להציל את חייו של מישהו. בהמשך מובעת פליאה מאנשי הכפר על הכלב לון, בעיקר אם הם שייכים לתרבות בה לא ראו כלב מימיהם. הפרק מתחיל בביתם של כריס ולון עד שהם עפים בדמיון להרפתקה חדשה בתרבויות אמריקה שלפני קולומבוס, כאשר כריס ולון מכירים את אנשי התקופה המדוברת, ועוברים איתם בכל המסעות ואורח חייהם, לרוב גם בהרפתקאות מפחידות, מרדפים ומלחמות.
ראו גם

ערי הזהב הנסתרות
פיגוע הירי במחסום המנהרות

| חלק ממלחמת חרבות ברזל, הסכסוך הישראלי-פלסטיני, פיגועי טרור נגד ישראלים בישראל ובשטחים ב-2023, גל הטרור בישראל ב-2023 |
| --- | --- |

 תאריך:  16 בנובמבר 2023
 תאריך עברי:  ד' בכסלו ה'תשפ"ד
 מקום:  ישראל, כביש 60, מחסום המנהרות, ישראל
 מטרה:  יהודים
 סוג:  פיגוע ירי
 נשק:  שני רובי סער מסוג M-16, בזירת הפיגוע וברכבם נמצאו עוד אמצעי לחימה
 הרוגים:  1
 פצועים:  6
 מבצע:  חמאס חמאס
 מספר מפגעים:  3
 מפגעים הרוגים:  3
 מניע:  טרור פלסטיני לאומני
פיגוע הירי במחסום המנהרות, הוא פיגוע ירי שבוצע ב-16 בנובמבר 2023, ד' בכסלו ה'תשפ"ד, בזמן מלחמת חרבות ברזל, במחסום המנהרות בכביש 60, על ידי שלושה מחבלים. בפיגוע נפל לוחם צה"ל ונפצעו עוד 5 אנשים.
הפיגוע

בשעה 9:00 הגיע רכב שנושא לוחיות זיהוי ישראליות (משוכפלות/מזויפות) למחסום המנהרות מכיוון יהודה ושומרון. יושבי הרכב עוררו את חשדם של כוחות הביטחון שפעלו במקום, והם עצרו אותם לבדיקה במחסום בסמוך לעמדת הבידוק.
בשלב זה, שלושה מחבלים פתחו בירי מטווח קצר לעבר הכוחות ובתוך שניות בודדות, השוטרים, לוחמי מג"ב, חיילי צה"ל ומאבטחים אזרחיים שהיו במקום, חתרו למגע ונטרלו בירי את שלושת מחבלים, שחוסלו במקום.
כתוצאה מפיגוע הירי, נפגעו 6 אנשים, אחד באורח קשה-אנוש שבהמשך נקבע מותו, והיתר באורח קל עד בינוני. הפצועים פונו על ידי גורמי הרפואה לקבלת טיפול רפואי בבתי החולים השונים ברחבי ירושלים. 2 אזרחיות נפגעות חרדה, טופלו במקום ושוחררו.
בפיגוע, נפל רב"ט אברהם פטנה, בן 20, מחיפה, לוחם בגדוד ארז, חיל המשטרה הצבאית.
תחקיר הפיגוע

מחקירה ראשונית של זהות המחבלים, עלה כי מדובר בחוליית מחבלים פלסטינים שהגיעה עם הרכב מכיוון יהודה ושומרון לכיוון ירושלים, על פי החשד במטרה לבצע פיגוע גדול ומשמעותי הרבה יותר.
המחבלים שביצעו את הפיגוע הם עבד אל-קאדר קוואסמה, בן 26 שהתגורר בחברון והיה פעיל חמאס. אביו הוא עבדאללה קוואסמה, שעמד בראש הזרוע הצבאית של חמאס בחברון וחוסל בשנת 2003. חסן מאמון קפישה, בן 28 שהתגורר בחברון והיה מזוהה עם חמאס. דודו הוא איימן קפישה, ממשוחררי עסקת שליט שגורש ב-2011 לטורקיה. והמחבל השלישי הוא נסר עבד אל-עפו קוואסמה, בן 17.
לאחר הפיגוע

בזירת הפיגוע, נמצאו ברכבם של המחבלים שני רובי סער מסוג M-16, שני אקדחים, מאות כדורים ותחמושת בתפזורת, מחסניות רבות מלאות בתחמושת, שני גרזנים ולבוש דמוי מדי צה"ל.
מספר שעות אחרי הפיגוע, הזרוע הצבאית של חמאס לקחה אחריות על הירי.
לאחר הפיגוע כוחות צה"ל פעלו למיפוי ביתם של שלושת המחבלים שביצעו את הפיגוע. ובנוסף נעצרו מספר בני משפחה של המחבלים.
הערות שוליים

↑  לילך שובל, כוחות הביטחון מיפו את בתי המחבלים מהפיגוע במחסום המנהרות, באתר ישראל היום, 17 בנובמבר 2023
↑  عملية إطلاق نار قرب بيت لحم: استشهاد المنفذين ومقتل جندي إسرائيلي وإصابة آخرين, عرب ٤٨, 16 בנובמבר 2023
↑  אלישע בן קימון, עינב חלבי, יואב זיתון, נהרסו בחברון בתי מחבלי חמאס שביצעו פיגוע קטלני בירושלים: "אין בית לטרור", באתר ynet, 21 בינואר 2024
↑  יואב זיתון, חייל נהרג בפיגוע במחסום המנהרות; חמאס לקח אחריות, באתר ynet, 16 בנובמבר 2023
↑  שעות אחרי הפיגוע הרצחני: מופה בתי המחבלים ממחסום המנהרות; מבוקשים נעצרו, באתר JDN‏
↑  במהלך הלילה: כוחות הביטחון עצרו 19 מבוקשים ביו"ש, 11 מהם אנשי חמאס, באתר ynet, 18 בנובמבר 2023
| פיגועי טרור נגד ישראלים בשנות ה-20 של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2020 • 2021 • 2022 • 2023 • 2024 • 2025 |  |
| פיגועים נגד ישראלים שבוצעו בחו"ל | פיגוע הירי באלכסנדריה (8 באוקטובר 2023) • רצח צבי קוגן (21 בנובמבר 2024) |  |
 1948–1999 • 2000–2009 • 2010–2019 • 2020–2029
אקדמיית הגיבורים שלי

| --- | --- |
  כריכת הכרך הראשון של אקדמיית הגיבורים שלי
בּוֹקוּ נוֹ הִירוֹ אָקָדֶמְיָה
 סוגה:  פעולה, הרפתקאות, קומדיה, פנטזיה
 יוצר:  קוֹהֶי הוֹרִיקוֹשִי

 מאנגה
 יוצר:  קוֹהֶי הוֹרִיקוֹשִי
 מאייר:  קוֹהֶי הוֹרִיקוֹשִי
 הוצאה:  Shueisha
 התפרסם לראשונה במגזין:  שונן ג'אמפ השבועי
 קהל יעד:  שונן
 תקופת הפרסום המקורית:  7 ביולי 2014 – רץ
 מספר הכרכים שהתפרסמו:  37

 מאנגה: אקדמיית הגיבורים שלי: סמאש
 יוצר:  קוֹהֶי הוֹרִיקוֹשִי
 מאייר:  הִירוֹפוּמִי נֶדָה
 הוצאה:  Shueisha
 התפרסם לראשונה במגזין:  שונן ג'אמפ השבועי
 קהל יעד:  שונן
 תקופת הפרסום המקורית:  9 בנובמבר 2015 – נובמבר 2017
 מספר הכרכים שהתפרסמו:  5

 אנימה
 אורך פרק:  23 דקות
 במאי:  קֶנְגִ'י נָגָסָקִי
 תסריטאי:  יוֹסוּקֶה קוֹרוּדָה (אנ')
 אולפני אנימציה:  Bones (אנ')
 רשת שידור:  Japan News Network ‏(JNN) (עונה ראשונה) Nippon Television Network System ‏(NNS) (עונות שנייה ושלישית)
 תקופת שידור מקורית:  3 באפריל 2016 – רץ
 מספר העונות:  7
 מספר הפרקים:  113 (נכון לאוגוסט 2024)

 מאנגה: ויג'ילנטה: אקדמיית הגיבורים שלי הבלתי-חוקיים
 יוצר:  הִיוּקִי פוּרוּהָאשִׁי
 מאייר:  בֶּטֶן קוֹרְט
 הוצאה:  Shueisha
 התפרסם לראשונה במגזין:  שונן ג'אמפ השבועי
 תקופת הפרסום המקורית:  ספטמבר 2016 – רץ
 מספר הכרכים שהתפרסמו:  13

 משחק: אקדמיית הגיבורים שלי: קרב בשביל כולם
 מפתח(ים):  Dimps
 מפיץ:  Bandai Namco Entertainment
 פלטפורמות:  נינטנדו 3DS
 תאריך שחרור:  19 במאי 2016

 משחק: הצדק של הגיבור מס' 1 שלי
 מפיץ:  Bandai Namco Entertainment
 פלטפורמות:  פלייסטיישן 4, Nintendo Switch, ‏Xbox One, ‏Microsoft Windows
 תאריך שחרור:  2018

 סרט: אקדמיית הגיבורים שלי הסרט: שני הגיבורים
 במאי:  קֶנְגִ'י נָגָסָקִי
 תסריטאי:  יוֹסוּקֶה קוֹרוּדָה (אנ')
 סטודיו:  Bones
 הופעת בכורה:  3 באוגוסט 2018

 סרט: אקדמיית הגיבורים שלי הסרט 2: גיבורים: עולים
 במאי:  קֶנְגִ'י נָגָסָקִי
 תסריטאי:  יוֹסוּקֶה קוֹרוּדָה (אנ')
 סטודיו:  Bones
 הופעת בכורה:  20 בדצמבר 2019

 סרט: אקדמיית הגיבורים שלי הסרט 3: משימת גיבורי העולם
 במאי:  קֶנְגִ'י נָגָסָקִי
 תסריטאי:  יוֹסוּקֶה קוֹרוּדָה (אנ')
 סטודיו:  Bones
 הופעת בכורה:  6 באוגוסט 2021
אקדמיית הגיבורים שלי (באנגלית: My Hero Academia, בתעתיק לעברית: מיי הירו אקדמיה; ביפנית: 僕のヒーローアカデミア, בתעתיק לעברית: בּוֹקוּ נוֹ הִירוֹ אָקָדֶמְיָה) היא מאנגה מסוגות הפעולה וההרפתקאות שנכתבה ואוירה על ידי קוהיי הוריקושי (אנ'). המאנגה מתפרסמת במגזין "שונן ג'אמפ השבועי". החל מיולי 2014 יצאו 40 כרכי "טנקובון" (אנ') המקבצים את המאנגה. העלילה מתרחשת בעולם שבו כוחות על (הנקראים  "Quirks") הם שגרה. העלילה סובבת את איזוקו מידוריה, ילד שנולד בלי Quirk אבל חולם להיות גיבור על. הוא נבדק על ידי הגיבור הגדול בעולם, All Might. לאחר שהאחרון זיהה את הפוטנציאל של מידוריה הוא נותן לו את ה-Quirk שלו למידוריה. הוא עוזר לו להירשם לתיכון יוקרתי לגיבורי על באימונים.
חברת ויז מדיה (אנ') מחזיקה בזכויות ההפצה בשפה האנגלית ומפרסמת את המאנגה במגזין Weekly Shonen Jump (האמריקאי) החל מפברואר 2015.
המאנגה עובדה לסדרת אנימה באותו שם על ידי סטודיו האנימה בונז.
סקירת סדרה

| עונה | פרקים | פרקים | שודרה לראשונה (יפן)> הפרק הראשון | שודרה לראשונה (יפן)> הפרק האחרון |
| --- | --- | --- | --- | --- |
| 1 | 13 | 13 | 3 באפריל 2016 | 26 ביוני 2016 |
| 2 | 25 | 25 | 1 באפריל 2017 | 30 בספטמבר 2017 |
| 3 | 25 | 25 | 7 באפריל 2018 | 29 בספטמבר 2018 |
| 4 | 25 | 25 | 12 באוקטובר 2019 | מרץ 2020 |
| 5 | 25 | 25 | 27 במרץ 2021 | 25 בספטמבר 2021 |
| 6 | 25 | 25 | 1 באוקטובר 2022 | 25 במרץ 2023 |
עלילה

| --- | --- |
 :  ראו גם – אקדמיית הגיבורים שלי (סדרת אנימה)
הסיפור מתרחש בעולם בו ל-80% מבני האדם ישנה תכונה (באנגלית: quirk, קווירק; ביפנית: 個性, קוֹסֶי) - כוח על-טבעי ייחודי המשתנה מאדם לאדם. הקווירקים עוברים בירושה ומושפעים משילוב התכונות של ההורים, אך 20% מהאוכלוסייה נולדים ללא תכונות-קווירק.
בעולם זה קיימים נבלים וגיבורים - הנבלים משתמשים בתכונותיהם בצורה לא חוקית, ולעומתם הגיבורים מקבלים אישור לעבוד בשירות המשטרה ולהפעיל את כוחותיהם על מנת לעצור את אותם נבלים ולהגן על הסביבה מפניהם. הגיבורים פועלים כגוף ממוסד, ״חברת״ גיבורים בניהול גיבור ראשי ובני-לוויה (סיידקיק). נדרש רישיון מיוחד בכדי לפעול כגיבור. בצד בתי הספר הרגילים, ישנם בתי ספר ייעודיים לגיבורים, שבהם בסוף הלימודים מקבלים תעודת גיבור, המאפשרת לחניכים להשתמש בכוחותיהם ולעבוד כגיבורים.
הסיפור עוקב אחרי אִיזוּקוּ מִידוֹרִיָה (דקו, שם שבהתחלה היה כינוי גנאי ובהמשך העונה הראשונה הפך לכינוי שאינו כינוי גנאי), נער שנולד ללא תכונה זו אך בכל זאת חולם להיות גיבור. הוא פוגש במקרה את גיבור העל מס' 1, אוֹל-מָיְיט, אותו הוא מעריץ מילדותו. אוֹל-מָיְיט מתרשם ממנו ולוקח אותו תחת חסותו. לאחר סדרת אימונים קשים, אוֹל-מָיְיט מעביר אליו את כוחותיו, מידוריה נרשם לבית הספר היוקרתי לגיבורים .U.A, ומתחיל יחד עם חבריו ללימודים את המסע שבסופו הוא עתיד להפוך לגיבור הגדול ביותר.
דמויות

| --- | --- |
 :  ראו גם – אקדמיית הגיבורים שלי - דמויות
הסדרה מתאפיינת במגוון דמויות רחב יחסית. מעבר לגיבור הראשי, מידוריה, במהלך הסדרה כל דמות נמצאת במרכז העלילה במהלך סאגה מסוימת וזאת במטרה ליצור חיבה מסוימת כלפיה מעבר להזדמנות שניתנת לה.
סוגי קווירקים

פליטה - המשתמש פולט חומר או אנרגיה מגופו. תלמידי 1A שהם בעלי קווירקים מסוג פליטת חומר: מינה אשידו, קטסוקי באקוגו, שוטו טודורוקי, מומו יאויאורוזו. תלמידי A1 שהם בעלי קווירקים מסוג פליטת אנרגיה: יוגה אאויאמה, דנקי קאמינרי, קוג'י קודה, אוצ'אקו אוראראקה, איזוקו מידוריה.
שינוי צורה - המשתמש יכול לשנות את צורת או מבנה גופו גופו באופן זמני (יכול להתבטא בשינוי תכונות הגוף שלו - כמו הקשייה). תלמידי 1A בעלי קווירקים מסוג שינוי צורה: אייג'ירו קירישימה, ריקידו סאטו.
מוטציה - גופו של המשתמש בעל צורה לא שגרתית, לא ברור אם קווירק זה מתגלה כמו שני הסוגים האחרים או מולד, אך יותר סביר שהוא מולד. תלמידי 1A בעלי קווירקים מסוג מוטציה: מאשירו אוג'ירו, טורו האגאקורה מזו שוג'י.
תערובת - הקווירק של המשתמש שייך לשני סוגי קווירקים או שלושתם, לרוב שילוב של מוטציה ופליטה. תלמידי 1A בעלי קווירקים מסוג תערובת: מינורו מינטה, האנטה סרו, קיוקה ג'ירו, טניה אידה, טסויו אסוי, פומיקאגה טוקויאמי.
הסרטים

ב-3 באוגוסט 2018 יצא הסרט הראשון, שני גיבורים (מאנגלית: Futari no Hero). ב-20 בדצמבר 2019 יצא הסרט השני, גיבורים עולים (מאנגלית: Heroes rising). באוגוסט 2021 יצא הסרט השלישי, משימת גיבורי העולם (מאנגלית: World Heroes' Mission) שהגיע למקום שני בהקרנות בארצות הברית ביום הקרנת הבכורה שלו, ובסוף אותו שבוע הגיע למקום הרביעי בטבלת שוברי הקופות.
פרסים והישגים

המאנגה הייתה מועמדת לפרס בתחרות המאנגה טאישו (אנ') השמינית בשנת 2015.
הכרך הראשון של המאנגה הגיע למקום ה-7 בטבלת המאנגה השבועית של אוריקון עם 71,575 עותקים שנמכרו. הכרך השני הגיע למקום ה-6, עם 167,531 עותקים. נכון לחודש מרץ 2017, היו בעולם למעלה מ-10 מיליון כרכים של מאנגה של אקדמיית הגיבורים שלי.
המאנגה זכתה בפרס "Sugoi Japan Award" בשנת 2017.
עקב הפופולריות הגדולה של הסדרה, השתמשו בדמויות של אקדמיית הגיבורים שלי לקידום הסרט של אולפני מארוול: הנוקמים: מלחמת האינסוף. כמו כן הם מופיעים במשחק המחשב Jump Force.
הערות שוליים

↑  אתר הבית של אקדמיית הגיבורים שלי באתר ויז מדיה (באנגלית) (נבדק בתאריך 17.05.2018)
↑  Boku no Hero Academia: World Heroes’ Mission (2021) - Financial Information, The Numbers
↑  My Hero Academia: World Heroes' Mission, Box Office Mojo
↑  מועמדי פרס המאנגה טאישו ה-8 (באנגלית), באתר Anime News Network‏18 בינואר 2015
↑  דירוג מאנגות יפניות, 3–9 לנובמבר 2014 (באנגלית), באתר Anime News Network, ‏12 בנובמבר 2014
↑  לאקדמיית הגיבורים שלי יש למעלה מ-10 מיליון עותקים מודפסים (באנגלית), באתר Anime News Network, ‏31 במרץ 2017
↑  רה:זירו, אקדמיית הגיבורים שלי – הפרסים הראשונים בתחרות Sugoi Japan Award לשנת 2017 (באנגלית), באתר Anime News Network, ‏16 במרץ 2017
↑  אקדמיית הגיבורים שלי X הנוקמים – שיתוף פעולה (באנגלית), באתר Manga Tokyo, אפריל 2018
| --- | --- |
בקרת זהויות :  CANTIC: a1922722x  LCCN: no2015122303  VIAF: 5076157527436427300001   WorldCat (עם VIAF): 5076157527436427300001
ניר יצחק

| --- | --- |

מדינה: ישראל ישראל
מחוז: הדרום
מועצה אזורית: אשכול
גובה ממוצע: ‎91 מטר
תאריך ייסוד: 1949
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 580 תושבים
    - מתוכם, תושבי ישראל: 553 תושבי ישראל
 מפת מיקום  מפה דינמית   (למפת מערב הנגב מוגדלת) ניר יצחק(למפת מערב הנגב רגילה) ניר יצחק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ניר יצחק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ניר יצחק31°14′16″N 34°21′28″E﻿ / ﻿31.2377363325236°N 34.357684092379°E﻿ / 31.2377363325236; 34.357684092379  heמפת היישובים של מועצה אזורית אשכול באדום - ניר יצחק בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

נִיר יִצְחָק הוא קיבוץ בנגב הצפוני-מערבי, בין חבל אשכול לחבל שלום, המשתייך לקיבוץ הארצי. הקיבוץ נקרא על שמו של יצחק שדה, ממייסדי הפלמ"ח. נכון ל-2005, שטחו של הקיבוץ הוא כ-5,500 דונם.
בקיבוץ כ־370 חברים, וכן מועמדים לחברות, צעירים לאחר הצבא והורי חברים, ובסה"כ מתגוררים בקיבוץ כ-530 נפשות.
היסטוריה

הקיבוץ הוקם ב-8 בדצמבר 1949, ב"דנגור", הנקודה בה הייתה נירים עד לאחר מלחמת העצמאות. מקימיו היו בני גרעין א"י ט"ו של השומר הצעיר, והיה בהם רוב לקו השמאלי יותר של מפ"ם שבין השאר הצדיקו את האשמות הקומוניסטים במשפטי פראג. אל המייסדים הצטרפו בראשית שנות ה-50 גרעין "גבולות" של צברים מחיפה וכן עולים מבולגריה, רומניה וארגנטינה. בתחילה נקרא הקיבוץ "דנגור" ובשנת 1953 הומר שמו ל"ניר יצחק", לזכרו של יצחק שדה.
בשנותיו הראשונות התקשה הקיבוץ למצוא אפיק לפרנסתו, שכן בגלל מיקומו הדרומי לא היו במקום מספיק משקעים לחקלאות, והוא נאלץ לעבד אדמות הרבה יותר צפונה. כמו כן, סבל הקיבוץ מסופות חול ומהיבלית שהשחיתה יבולים. צינור המים של מפעל ירקון-נגב לא הגיע עד הקיבוץ והוא מנת המים שלו הייתה דלה, גם לאחר שיישובים אחרים בנגב קיבלו הקצבות גדולות יותר של מים. בנוסף, פעילות המסתננים והפדאיון הטרידה את הקיבוץ.
בשנת 2015 הצביעו 58% מהחברים בעד שינוי אופי הקיבוץ, אחוז שאינו מספיק להעברת השינוי.
היסטוריה > מתקפת הטרור על ניר יצחק

ב-7 באוקטובר 2023, במסגרת טבח שבעה באוקטובר, תקפו מחבלים מארגון הטרור חמאס את הקיבוץ, רצחו, וחטפו חברים ממנו לעזה.
נכון למרץ 2025 , חזרו כ-60% מהחברים לקיבוץ, כ-25 משפחות עם ילדים עדיין שוהים במשאבי שדה.
כלכלה

ענפי המשק העיקריים כוללים גידולים חקלאיים: תפו"א, גזר, בוטנים, פקעות, צנוניות וחיטה, וכן פועלים בקיבוץ רפת ולול.
בקיבוץ מפעל תעשייה אחד: "כימדע" - מפעל כימיקלים עדינים לתעשיית התרופות.
בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם  התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מפה בהוצאת מחלקת המדידות, 1950, עליה מסומן הקיבוץ בשם "קבוץ ט"ו", באתר הספרייה הלאומית, אוסף המפות ע"ש ערן לאור
↑  לקיבוץ א"י י"ח להב, על המשמר, 8 באוגוסט 1952
↑  מ. מייזלס, נעשה טיהור במשקי השומר הצעיר, מעריב, 24 בפברואר 1953
↑  מפעל להנצחת יצחק שדה יוקם בקבוץ ניר יצחק, על המשמר, 20 ביוני 1955
↑  ניר יצחק - שמו הקבוע של דנגור, על המשמר, 12 ביוני 1953
↑  סיור העיתונאים בנגב, על המשמר, 20 בינואר 1953
↑  מסתננים גנבו צינורות בקיבוץ ניר יצחק, על המשמר, 26 ביוני 1955
נשדד עדר ניר יצחק, הצופה, 23 ביוני 1957
מסתננים מעזה גנבו צינורות השקאה, הצופה, 8 בספטמבר 1957
↑  עזרא ריבליט, עצור הגבול לפניך, על המשמר, 24 ביוני 1955
↑  תם פרחי, השבט אומר את דברו, 232 - עיתון תושבי המועצה האזורית אשכול, גיליון 140, אוגוסט 2015, עמוד 11
↑  תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964
↑  בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים
| --- | --- |
בקרת זהויות :  NLI: 987007467847305171
נפת עמארה

| --- | --- |
 מדינה:  עיראק עיראק
 קואורדינטות:  31°59′39″N 47°09′27″E﻿ / ﻿31.99406°N 47.15745°E﻿ / 31.99406; 47.15745 
 he
 
נפת עמארה (בערבית: حي عمارة) היא נפה במחוז מיסאן בעיראק.
העיר עמארה היא בירת הנפה והעיר הגדולה ביותר במחוז מיסאן. אוכלוסיית העיר מונה 511,542 תושבים והיא העיר ה-7 בגודל אוכלוסייתה בעיראק.
ערך זה הוא קצרמרבנושא גאוגרפיה של עיראק. אתם מוזמנים לתרום לוויקיפדיה ו.
האנטר האנטר

| --- | --- |
  כריכת הכרך הראשון ובו גון פריקס על צפרדע גדולה
האנטר x האנטר
 סוגה:  אקשן, הרפתקאות, פנטסיה

 מאנגה
 יוצר:  יושיהירו טוגאשי
 הוצאה:  Shueisha (יפן)
 התפרסם לראשונה במגזין:  Weekly Shōnen Jump
 קהל יעד:  שונן
 תקופת הפרסום המקורית:  מרץ 1998 – רץ
 מספר הכרכים שהתפרסמו:  36 ו-390 פרקים (עד היום)

 אנימה
 אורך פרק:  25 דקות
 במאי:  קאזוהירו פורוהאשי
 אולפני אנימציה:  Nippon Animation
 רשת שידור:  Animax, Fuji Television
 תקופת שידור מקורית:  16 באוקטובר 1999 – 31 במרץ 2001
 מספר העונות:  6
 מספר הפרקים:  148 (כולל פרקי OVA)

 אנימה
 אורך פרק:  25 דקות
 במאי:  הירושי קוג'ינה
 אולפני אנימציה:  Madhouse
 רשת שידור:  Nippon Television
 תקופת שידור מקורית:  2 באוקטובר 2011 – 23 בספטמבר 2014
 מספר הפרקים:  148

 סרט: Hunter × Hunter – Jump Super Anime Tour 98
 במאי:  נוריוקי אייב
 סטודיו:  פיירו
 הופעת בכורה:  26 ביולי 1998 (יפן)
 משך הקרנה:  26 דקות
האנטר X האנטר (אנגלית: Hunter X Hunter, יפנית: ハンター×ハンター, Hantā Hantā) היא סדרת מאנגה שנוצרה על ידי האמן היפני יושיהירו טוגאשי ופורסמה לראשונה במגזין השבועי שונן ג'אמפ השבועי (Weekly Shōnen Jump) במרץ 1998. העלילה מתרחשת בעולם בדיוני בו קיים ארגון מסתורי בשם ארגון ההאנטרים (Hunter Association). ארגון זה מורכב מאנשים יוצאי דופן שמבצעים משימות מסוכנות כמו לכידת פושעים, גילוי זנים חדשים של בעלי חיים וחיפוש אחר אוצרות אבודים. הסיפור עוקב אחר מסעו של נער צעיר בשם גון פריקס, שמחליט לצאת בעקבות אביו שחי כהאנטר בעל שם עולמי.
פורסמה בשנת 1999 אנימה לסדרה, אך נגמרה בסאגת גריד-איילנד (Greed Island). הסדרה זכתה לגרסה חדשה בשנת 2011, שסיימה את הצגתה ב-2014.
עלילת האנימה החדשה מקבילה למנגה אך מסתיימת בסאגת הבחירות ליו"ר ה-13, בעוד שעלילת המאנגה ממשיכה.
סקירה כללית > העולם של האנטר האנטר

ילה הוא עולם פנטסטי-מודרני, הדומה לתקופה בת ימינו אך מכיל מפלצות ויצורים מיתולוגיים לצד טכנולוגיה מודרנית. בעולם זה פועלים "האנטרים" - קבוצה עילית של הרפתקנים, מדענים, חוקרים ולוחמים שעברו מבחן מפרך, והם בעלי הרשאות מיוחדות ופריבילגיות על מנת לחקור את העולם ולקדם את האנושות. כל האנטר שעבר את מבחן ההאנטרים מטעם אגודת ההאנטרים העולמית, מחזיק ברישיון המקנה לו גישה לאזורים מגובלים בכדור הארץ, השכלה גבוהה בחינם ומותרות רבות. האנטרים רבים עוסקים בלחימה ובמחקר של יצורים קסומים ומפלצות, סוגים שונים של מדעים, עבודה כשכירי חרב, חיפוש אוצרות ולמידה על היסטוריה ותרבויות עתיקות. ארגון ההאנטרים העולמי, שמסמיך את ההאנטרים ועורך את מבחן ההאנטרים השנתי, אף עוזר לממשלות העולם בשמירה על הסדר ובהגנה על האנושות במקרים של איום כלל-עולמי.
סקירה כללית > תקציר העלילה

העלילה עוקבת אחרי גון פריקס - ילד בן 12 מאי הלוויתן ובנו של האנטר אגדי שנעלם. מטרתו של גון היא למצוא את אביו, ולשם כך הוא עוזב את ביתו ונרשם למבחן ההאנטרים השנתי, במטרה לעבור את המבחן ולהפוך להאנטר. במהלך המבחן ולאחריו, הוא פוגש בחברים ואויבים רבים.
סקירה כללית > ארגונים וקבוצות בעולם של האנטר האנטר

האנטרים (משמעות השם "ציידים") - כינוי לאנשים שהוכיחו את עצמם באמצעות בדיקה קפדנית להיות מבכירי האנושות המתמחים במציאת יצורים נדירים, סוד אוצרות, ואנשים אחרים. האנטרים וותיקים מתנדבים לשמש כבוחנים בבחינת ההאנטר השנתית. כל האנטר מקצועי (אדם שעבר בהצלחה את בחינת ההאנטרים) מחזיק ברישיון המקנה לבעליו יתרונות רבים ורשום כחבר באגודת ההאנטרים. האנטרים הם אנשים מגוונים, ופעולותיהם אינן דווקא מוסריות ויכולות להיות בלתי חוקיות, אולם אין הדבר משפיע על חברותם באגודה ומעמדם כהאנטרים. כל האנטר גם מחויב לדעת לשלוט ב"נן", ולכן לאחר מעבר הבחינה בהצלחה כל האנטר חדש לומד נן אצל מורה מוסמך מטעם האגודה (בדרך כלל מבלי שהוא יודע על כך בהתחלה).
אגודת ההאנטרים - מלווים את הממשלות בעולם הרגיל ומסייעים לשמירת הסדר הטבעי. בין היתר הם אחראיים לקיום בחינת ההאנטרים פעם בשנה ונתינת רישיון להאנטרים חדשים. בסיום הבחינה, מוענק רישיון צייד (license) לאלו ששרדו אותה. למרות מספרי הרישום המסיביים לבחינת הרישוי השנתית שיעור הכישלון גבוה ביותר. רישיון הצייד נותן מספר יתרונות משמעותיים לבעליו כמו לימודים, טיסות ונסיעות חינם, אישורי כניסה ל-95% מהארצות, גישה למידע מסווג, תקשורת עם האנטרים אחרים בעולם דרך אתר אינטרנט חסוי ועוד. אגודת ההאנטרים גם דואגת לתפעל כוחות וצוותים באירועים הקשורים לביטחון העולם, בהתאם לבקשת מנהיגי העולם. יו"ר האגודה בתחילת הסדרה הוא אייזק נטארו.
הזודיאקס - (משמעות השם "כוכבי המזלות") קבוצה של שנים עשר האנטרים שנבחרו על ידי יושב ראש אגודת ההאנטרים בזכות כישוריהם (לכל אחד מהם שם קוד המשויך לגלגל המזלות הסיני). מתוקף הגדרתם הם תומכים בפעילות יושב הראש ושותפיו לקרבות. במקרי חירום הם מתכנסים יחד ומגבשים את הנהלים שיכתיבו את החוקים של קהילת ההאנטרים בעולם. על מנת שיו"ר האגודה יכנס לתפקידו, הוא זקוק לתמיכה של רוב מחברי הזודיאקס.
משפחת זולדיק - משפחת מתנקשים, הידועה כעילית בתחומה. חברי המשפחה גרים בקצה הר געש רדום בשם הר קוקורו (Kukuroo Mountain), האחוזה מוקפת חומות עצומות ושומרים שונים. כבר מגיל צעיר הילדים עוברים אימונים סיזיפיים כדי להכשיר אותם להיות מתנקשים מקצועיים. חברי המשפחה: סילבה (ראש המשפחה), קיקיו וחמשת ילדיהם (מסודרים לפי גיל): אילומי, מילוקי, קילואה, קאלוטו ואלוקה. זינו (אביו של סילבה) ומאהא (סבו של זינו. מופיע רק במאנגה). כסופי השיער במשפחה משויכים לקטגוריית המשנים, ואילו שחורי השיער משויכים לקטגוריית המניפולטורים. יכולותיהם מזוהות עם הנחש והדרקון הסיניים.
להקת הפנטום - כנופיית שודדים בעלת שם עולמי, מדורגים כארגון ברמה א' (סיכון גבוה ביותר). רוב חברי הלהקה הגיעו מהעיר מטאור (Meteor City) שם הלהקה הוקמה על ידי קרולו לוסילפר. ישנם 13 חברים בלהקה, כולם משתמשי נן מיומנים ובעלי יכולות ייחודיות. הם נושאים על גופם קעקוע של עכביש עם מספר לפי סדר חשיבותם ויכולותיהם, כל מספר מייצג את אחת מרגלי העכביש כאשר הראש הוא מנהיג הלהקה. למרות שחברי הלהקה יוצרים קשרי חברות ביניהם ותומכים זה בזה בזמן משימות, כדי להתקבל לשורותיהם החבר החדש צריך לרצוח את בעל המספר הקודם.